
	1.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums
Ierosinām aktualizēt anotācijas 6.sadaļā atsauci uz Ministru kabineta 2024.gada 15.oktobra noteikumiem Nr.639 "Sabiedrības līdzdalības kārtība attīstības plānošanas procesā".
Piedāvātā redakcija
-
	Rita Dreiškena (FM)

	2.
	Noteikumu konsolidētā versija
4. Atsauces uz Eiropas Savienības tiesību aktiem
	Priekšlikums
Eiropas Savienības finanšu jomas regulās, ar kurām tiek grozītas direktīvas, tiek ietverta norma par direktīvu transponēšanu (“Kad dalībvalstis pieņem minētos noteikumus, tajos ietver atsauci uz šo regulu vai arī šādu atsauci pievieno to oficiālajai publikācijai”), piemēram:
1) Eiropas Parlamenta un Padomes 2022. gada 19. oktobra regulas (ES) 2022/2036, ar ko groza regulu (ES) Nr. 575/2013 un direktīvu 2014/59/ES attiecībā uz prudenciālo režīmu globālām sistēmiski nozīmīgām iestādēm ar noregulējuma stratēģiju ar vairākām noregulējuma iestādēm un metodēm attiecībā uz netiešu parakstīšanos uz instrumentiem, kas ir atbilstīgi, lai izpildītu minimuma prasību pašu kapitālam un atbilstīgajām saistībām, 3. pants;
2) Eiropas Parlamenta un Padomes 2024. gada 13. marta regulas (ES) Nr. 2024/886, ar ko groza regulas (ES) Nr. 260/2012 un (ES) 2021/1230 un direktīvas 98/26/EK un (ES) 2015/2366 attiecībā uz tūlītējiem kredīta pārvedumiem euro, 5. pants.

Lai gan direktīvas grozījumi tiek veikti ar regulu, tie attiecas uz direktīvu un nav tieši piemērojami. Tādēļ šādi direktīvas grozījumi ir jātransponē nacionālajā tiesību sistēmā tādā pašā kārtībā, kā tas tiek darīts ar direktīvu normām. Turklāt grozījumi ir arī notificējami THEMIS datubāzē.

Praksē ir izstrādāts risinājums – regulas, kas groza direktīvas, tiek iekļautas likumu informatīvajās atsaucēs uz Eiropas Savienības direktīvām analoģiski tam, kā tiek norādītas informatīvās atsauces uz direktīvām, piemēram:
1) Kredītiestāžu un ieguldījumu brokeru sabiedrību darbības atjaunošanas un noregulējuma likuma informatīvas atsauces uz Eiropas Savienības direktīvām 5. punkts;
2) Likuma “Par norēķinu galīgumu maksājumu un finanšu instrumentu norēķinu sistēmās” informatīvas atsauces uz Eiropas Savienības direktīvām 5. punkts;
3) Maksājumu pakalpojumu un elektroniskās naudas likuma informatīvas atsauces uz Eiropas Savienības direktīvām 7. punkts.

Lai nodrošinātu vienotu pieeju Eiropas Savienības regulu prasību par grozīto direktīvu transponēšanu izpildei, izsakām priekšlikumu ietvert atbilstošu regulējumu noteikumu 4. nodaļā “Atsauces uz Eiropas Savienības tiesību aktiem” par to, kā veido atsauci uz Eiropas Savienības regulām, kas groza direktīvas.

Kā iespējamo risinājumu piedāvājam papildināt noteikumu 4. nodaļas 162.1. apakšpunktu šādā redakcijā: "162.1. informatīvas atsauces uz Eiropas Savienības direktīvām un regulām, ar ko groza direktīvas, ja likumprojektā vai noteikumu projektā ir iekļautas tiesību normas, kas pārņem Eiropas Savienības direktīvas prasības;" vai arī papildināt nodaļu ar jaunu 162.3. apakšpunktu šādā redakcijā: “162.3. informatīvas atsauces uz Eiropas Savienības regulām, ar ko groza direktīvas, ja likumprojektā vai noteikumu projektā ir iekļautas tiesību normas, kas pārņem Eiropas Savienības direktīvas prasības”, atbilstoši precizējot arī turpmākos noteikumu punktus. Piedāvātie grozījumi nodrošinātu juridisko noteiktību un atbilstību Eiropas Savienības tiesību aktu prasībām.
Piedāvātā redakcija
-
	Santa Kokina (FM)



